നെഞ്ചില് വെടിയുണ്ട, മരിച്ച മനുഷ്യന്റെ നെഞ്ചില് ചാടി വീഴുന്ന മാദ്ധ്യമ പ്രവര്ത്തകന്, അസമിലെ പൊലീസ് ക്രൂരതയുടെ ഞെട്ടിപ്പിക്കുന്ന വീഡിയോ പുറത്ത് ഗുവാഹത്തി: അസമില് ഉണ്ടായ ഏറ്റുമുട്ടലില് രണ്ട് പേര് വെടിയേറ്റ് മരിക്കുകയും ഒന്പതോളം പൊലീസുകാര്ക്ക് പരിക്കേറ്റതുമായ വാര്ത്തകള് ഇതിനോടകം പുറത്ത് വന്നു കഴിഞ്ഞു. സംസ്ഥാന കാര്ഷിക പദ്ധതിയില് ഉള്പ്പെട്ട ഭൂമിയില് നിന്ന് അനധികൃത കൈയേറ്റക്കാരെ ഒഴിപ്പിക്കാന് പോയ ഒരു സംഘം സുരക്ഷാ ഉദ്യോഗസ്ഥരുമായുണ്ടായ ഏറ്റുമുട്ടലിലാണ് രണ്ടുപേര് കൊല്ലപ്പെട്ടത്. ദാരാംഗ് ജില്ലയിലെ ധോല്പുര് മേഖലയില് നടന്ന ഏറ്റുമുട്ടല് ഇതിനോടകം വന് വിവാദമായി കഴിഞ്ഞു. ഭൂമി കൈയേറ്റക്കാരില് നിന്ന് പൂര്ണമായി വീണ്ടെടുത്ത് സംസ്ഥാന കൃഷി പദ്ധതിയാക്കി മാറ്റാന് അസം മന്ത്രിസഭ നേരത്തെ തീരുമാനമെടുത്തിരുന്നു. സുരക്ഷാ ഉദ്യോഗസ്ഥര് പ്രദേശത്തെത്തിയപ്പോള് പ്രദേശവാസികള് സ്ഥലത്ത് തടിച്ചുകൂടി ഒഴിപ്പിക്കല് നടപടിക്കെതിരെ മുദ്രാവാക്യം വിളിച്ചു. സിപജ്ഹര് റവന്യൂ സര്ക്കിളിന് കീഴില് ധോല്പുര് നമ്ബര് ഒന്ന് മൂന്ന് മേഘലകളിലാണ് ഏറ്റുമുട്ടല് നടന്നത്. ഇവിടെ നടന്ന ഏറ്റുമുട്ടലിന്റേതെന്ന പേരില് പുറത്ത് വന്ന ദൃശ്യങ്ങള് ഇതിനോടകം വിവാദമായിട്ടുണ്ട്. നെഞ്ചില് വെടിയുണ്ട, നൂറുകണക്കിന് പൊലീസ് ലാത്തികളും, മരിച്ച മനുഷ്യന്റെ നെഞ്ചില് ചാടി വീഴുന്ന മാദ്ധ്യമപ്രവര്ത്തകന് ഇത് മഹാത്മാഗാന്ധിയുടെ ഇന്ത്യയാണോ? എന്ന കുറിപ്പോടെ യൂത്ത് കോണ്ഗ്രസ് ദേശീയ അദ്ധ്യക്ഷന് ബി.വി. ശ്രീനിവാസ് വീഡിയോ ഫേസ്ബുക്കില് പങ്കുവച്ചു. പതിനഞ്ചിലേറെ സുരക്ഷാ ഉദ്യോഗസ്ഥരെ ആക്രമിക്കാന് ഒറ്റയ്ക്ക് പാഞ്ഞടുക്കുന്ന വ്യക്തിയെ പൊലീസ് തല്ലിച്ചതയ്ക്കുന്നതും, ചുറ്റും വെടിയൊച്ച കേള്ക്കുന്നതും വീഡിയോയില് വ്യക്തമാണ്. അനക്കമില്ലാതെ കിടക്കുന്ന വ്യക്തിയെ വീണ്ടും വീണ്ടും തല്ലുന്നതും ക്യാമറയേന്തിയ ഒരാള് അയാളെ ചവിട്ടുന്നതും നെഞ്ചിലേക്ക് ചാടുന്നതും വീഡിയോയില് കാണാവുന്നതാണ്. അതേസമയം, ധോല്പുര് നിവാസികള്ക്ക് നേരെയുണ്ടായ പൊലീസ് വെടിവയ്പ്പിനെ കോണ്ഗ്രസ് നേതാവ് രാഹുല് ഗാന്ധി അപലപിച്ചു. അസമില് നടന്നത് സര്ക്കാര് സ്പോണ്സേര്ഡ് വെടിവയ്പ്പാണെന്ന് അദ്ദേഹം ട്വീറ്റ് ചെയ്തു. ഞാന് സംസ്ഥാനത്തെ നമ്മുടെ സഹോദരീ സഹോദരന്മാര്ക്ക് ഐക്യദാര്ഢ്യം പ്രഖ്യാപിച്ച കൂടെ നില്ക്കുന്നു. ഇന്ത്യയിലെ ഒരു കുട്ടികളും ഇത് അര്ഹിക്കുന്നില്ലെന്നും രാഹുല് ട്വിറ്ററില് കുറിച്ചു.